**Esperança Cartiel Armida**

**Subdirectora General de Recursos Humans**

**Direcció General de la Policia**

Travessera de les Corts 319-321 (08029) Barcelona

**Assumpte:** **Convocatòria de la Comissió de Seguiment de l’Acord de 13 de febrer del 2008, sobre equiparació retributiva del personal funcionari del cos de mossos d’esquadra.**

Senyora,

El 13 de febrer, les organitzacions sindicals representatives del cos de mossos d’esquadra signava amb el Departament d’Interior, l’Acord sobre equiparació retributiva del personal funcionari del cos de mossos d’esquadra.

El punt cinquè de l’Acord determina que *“per tal de mantenir l’equiparació que s’assoleix amb aquest acord, si al llarg de la vigència del mateix s’acordessin per la resta de funcionaris del Departament modificacions dels seus conceptes retributius fixes que representessin increments addicionals sobre els actualment vigents i que fossin diferents als que de manera general s’apliquin al personal funcionari de la Generalitat, l’Administració es compromet a negociar amb la Comissió de Seguiment d’aquest Acord l’adequació dels seus aspectes econòmics”.*

Cal tenir present que l’Acord del 2008, en tant que encara resta per implementar el darrer tram previst en el punt primer i que anualment representa un increment de tres-cents (300) euros, encara està plenament vigent.

Així mateix, comparades les taules retributives entre els diferents cossos especials de la Generalitat de Catalunya i especialment entre el cos de mossos d’esquadra i el de bombers, les diferències retributives són (tal i com ho eren l’any 2008) de nou considerables.

Per tant, des del **Sindicat Autònom de Policia (SAP-FEPOL)** instem a la Subdirecció General de Recursos Humans a convocar de manera urgent la Comissió de Seguiment prevista en l’Acord de 2008, de 13 de febrer sobre equiparació retributiva del personal funcionari del cos de mossos d’esquadra.

Atentament,

Pere Garcia Quer

Secretari General del SAP-FEPOL

Barcelona, 27 de novembre del 2018